CELEX: 32010R0549
Language: lv
Date: 2010-06-23 00:00:00
Title: Komisijas Regula (ES) Nr. 549/2010 ( 2010. gada 23. jūnijs ), ar kuru groza un labo Regulu (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē

24.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 157/1
            
         KOMISIJAS REGULA (ES) Nr. 549/2010
   (2010. gada 23. jūnijs),
   ar kuru groza un labo Regulu (ES) Nr. 1272/2009, ar ko nosaka sīki izstrādātus kopīgus noteikumus Padomes Regulas (EK) Nr. 1234/2007 īstenošanai attiecībā uz lauksaimniecības produktu iepirkšanu un pārdošanu valsts intervencē
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta a), d) un j) apakšpunktu saistībā ar tās 4. pantu,
   tā kā:
   
               (1)
            
            
               Regulas (EK) Nr. 1234/2007 12. panta 2. punktā noteikts, ka Komisija bez regulas 195. panta 1. punktā minētās komitejas palīdzības pārtrauc valsts intervenci liellopu gaļai, ja atsauces laikposmā netiek izpildīti minētās regulas 12. panta 1. punkta c) apakšpunktā paredzētie nosacījumi. Ir jānosaka atsauces periods, lai pārtrauktu valsts intervenci liellopu gaļas iepirkšanai konkursa procedūrā, un šīs Komisijas pilnvaras jāatspoguļo Komisijas Regulas (ES) Nr. 1272/2009 (2) 16. pantā.
            
         
               (2)
            
            
               Regulas (ES) Nr. 1272/2009 29. panta 2. punktā ir pieņemti dažādās valodu versijās atšķirīgi un kļūdaini noteikumi attiecībā uz noteikumiem, kas jāpiemēro, ja intervences aģentūra maina pieteikuma iesniedzēja vai pretendenta norādīto glabāšanas vietu. Tāpēc ir jāprecizē, ka tādā gadījumā transporta izmaksas sedz intervences aģentūras, izņemot par pirmajiem 20 km, un jāpapildina, ka 38. panta 3. punkta piemērošanas gadījumā samazinājums nedrīkst pārsniegt transporta izmaksas par attālumu virs 100 km.
            
         
               (3)
            
            
               Regulas (ES) Nr. 1272/2009 III pielikuma IX daļā ir izklāstīti noteikumi saistībā ar kartona kārbām valsts intervencē iepirktās liellopu gaļas iepakošanai. Ir jāpielāgo 6. punktā paredzētās aizzīmogošanas prasības, lai tās saskaņotu ar prasībām, kas noteiktas II pielikuma I sadaļā Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3).
            
         
               (4)
            
            
               Veicot šādus grozījumus Regulā (ES) Nr. 1272/2009, ir lietderīgi labot izlaidumu minētās regulas 25. pantā.
            
         
               (5)
            
            
               Tādēļ attiecīgi jāgroza un jālabo Regula (ES) Nr. 1272/2009.
            
         
               (6)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (ES) Nr. 1272/2009 groza šādi.
   
               1.
            
            
               Regulas 16. panta 2. punkta b) apakšpunktu aizstāj ar šādu apakšpunktu:
               
                           “b)
                        
                        
                           konkursa procedūru liellopu gaļas iepirkšanai pa kategorijām un dalībvalstīm vai to reģioniem, pamatojoties uz divām nesenākajām reģistrētajām nedēļas tirgus cenām, saskaņā ar Regulas (EK) Nr. 1234/2007 12. panta 1. punkta c) apakšpunktu. Komisija pārtrauc minēto konkursa procedūru saskaņā ar to pašu procedūru pa kategorijām un dalībvalstīm vai to reģioniem, pamatojoties uz nesenākajām reģistrētajam nedēļas tirgus cenām.”
                        
                     
         
               2.
            
            
               Regulas 16. panta 6. punkta pirmās daļas ievadfrāzi aizstāj ar šādu ievadfrāzi:
               “Regulas (EK) Nr. 1234/2007 12. panta 1. punkta c) apakšpunkta, 12. panta 2. punkta un 18. panta 3. punkta b) apakšpunkta vajadzībām piemēro šādus noteikumus:”.
            
         
               3.
            
            
               Regulas 25. panta pirmo daļu aizstāj ar šādu daļu:
               “Pēc tam, kad ir pārbaudīta pieteikuma vai konkursa piedāvājuma pieņemamība, kā minēts 11. panta 1. punktā, un pēc paziņojuma saskaņā ar 20. panta 3. punktu intervences aģentūra izdod piegādes rīkojumu, neskarot pasākumus, kas pieņemti saskaņā ar 14. panta 1. punktu un 19. panta 1. punktu. Piegādes rīkojums ir datēts un numurēts, un tajā norāda:
               
                           a)
                        
                        
                           piegādājamo daudzumu;
                        
                     
                           b)
                        
                        
                           produktu piegādes beigu termiņu;
                        
                     
                           c)
                        
                        
                           glabāšanas vietu, uz kuru produkti jāpiegādā;
                        
                     
                           d)
                        
                        
                           cenu, ar kuru pieņemts pieteikums vai konkursa piedāvājums.”
                        
                     
         
               4.
            
            
               Regulas 29. panta 2. punktu aizstāj ar šādu punktu.
               “2.   Ja intervences aģentūra saskaņā ar 26. panta 1. punktu maina pieteikuma iesniedzēja vai pretendenta norādīto glabāšanas vietu, tad transporta papildu izmaksas, izņemot par pirmajiem 20 km, sedz intervences aģentūra. Tomēr transporta izmaksas par attālumu virs 100 km joprojām pilnā apjomā sedz intervences aģentūra. Šo punktu nepiemēro, ja piemēro 31. panta 2. punktu.”
            
         
               5.
            
            
               Regulas 38. panta 3. punkta a) apakšpunktu aizstāj ar šādu apakšpunktu:
               
                           “a)
                        
                        
                           transporta izmaksas starp faktisko pārņemšanas vietu, ko izraugās intervences aģentūra, un uzglabāšanas vietu, kura minēta 10. panta 1. punkta a) apakšpunkta iv) punktā un uz kuru par viszemākajām izmaksām bija jānogādā produkti, bet nepārsniedzot 29. panta 1. punktā norādīto 100 km slieksni; un”.
                        
                     
         
               6.
            
            
               Regulas III pielikuma IX daļas 6. punktu aizstāj ar šādu punktu:
               
                           “6.
                        
                        
                           Kartona kārbām jābūt aizzīmogotām šādi:
                           
                                       a)
                                    
                                    
                                       izmantojot identifikācijas marķējumu saskaņā ar Regulas (EK) Nr. 853/2004 II pielikuma I sadaļas prasībām; un
                                    
                                 
                                       b)
                                    
                                    
                                       kartona kārbas abos galos – ar intervences aģentūras etiķetēm, uz kurām ir kārtas numurs un kuras piestiprinātas tā, lai tās tiek sabojātas, kartona kārbu atverot.”
                                    
                                 
                     
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro:
   
               a)
            
            
               no 2010. gada 1. jūlija liellopu gaļai un teļa gaļai, sviestam, sausajam vājpienam un labībai; un
            
         
               b)
            
            
               no 2010. gada 1. septembra rīsiem.
            
         
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 23. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 349, 29.12.2009., 1. lpp.
   
      (3)  OV L 139, 30.4.2004., 55. lpp.